Anno Dominj MD2° obiit honorabilis vir dominus Magnus archidyaconus. Ipse viue vocis oraculo dixit patri nostro carissimo, cuius anima jn pace perpetua requiescat, ceteris fratribus audientibus: Vester sum. Sj non venero viuus, veniam vtique mortuus, quia hic jn monasterio elegeram sepulturam, et ante x annos colligauj c marcas pro sepultura et testamento meo. Nunc autem tradunt, quod non fecit nisi xl marcas etc. et nondum mandarunt quicquam nisi pro exequiis conuentualiter celebratis v marcas vij solidis minus.